རབ་འབྱམས་སྨྲ་བ་བློ་བཟང་བསྟན་འཛིན་གྱི་ཞུ་ལན།
སྐྱབས་གནས་གཅིག་ཆོག་བྱམས་མགོན་བླ་མ་རྗེ། །དྲན་པའི་གདུང་བ་སེལ་
ལ་གསོལ་བཏབ་ནས། །རབ་འབྱམས་སྨྲ་བ་བློ་བཟང་བསྟན་འཛིན་གྱི། །སྐྱབས་
འཇུག་ཞུ་ལན་རྒན་པོས་ཁ་ཆེམས་སྨྲ། །ཁྱོད་ནི་སྔོན་བསགས་བསོད་ནམས་སྟོབས་
ཆེན་མཐུས། །དལ་འབྱོར་རྟེན་ཐོབ་རྒྱལ་བསྟན་བཤེས་དང་མཇལ། །དབུས་གཙང་
ཡུལ་ཕྱིན་གཞུང་ལུགས་མང་དུ་སྦྱངས། །ཐོས་དོན་སྒྲུབ་ལ་གཞོལ་འདོད་སྐལ་བ་
བཟང་། །སྔོན་བསགས་ལས་ཀྱིས་ཆོས་སྨྲ་བདག་དྲུང་སླེབས། །བྱང་ཆུབ་ལམ་རིམ་
ཐེག་ཆེན་བློ་སྦྱོང་སོགས། །སངས་རྒྱས་དངོས་འདྲའི་བླ་མ་ལས་ཐོས་པའི། །ཟབ་རྒྱས་
གདམས་པ་མང་ཞིག་གཟབ་བཤད་ཐོས། །ད་ནི་ཕྱི་བཤོལ་དབང་དུ་མ་གཏོང་བར། །
ནམ་འཆི་ངེས་མེད་དྲན་པས་རྒྱུད་བསྐུལ་ཏེ། །བསྟན་པའི་སྙིང་པོ་མདོ་བསྔགས་ལམ་
རིམ་ལ། །བརྩོན་པ་ཆུ་བོའི་རྒྱུན་བཞིན་བསྟེན་པར་མཛོད། །ནད་གདོན་དགྲ་སོགས་
ཕྱི་ཡི་བར་ཆད་དང་། །ཁྱད་པར་རང་སེམས་འདོད་ཡོན་དབང་གྱུར་ཏེ། །གྲགས་
འབྱོར་འདུ་འཛི་སོགས་ལ་དགའ་བ་ཡི། །ནང་གི་བར་ཆད་དབང་དུ་མི་འགྲོའི་ཆེད། །
ལྷ་དང་བླ་མཪ་སྙིང་ནས་གསོལ་འདེབས་དང་། །བཀའ་གདམས་བཀའ་བརྒྱུད་
དམ་པ་གོང་མ་ཡིས། །སྙིང་རུས་དཀའ་སྤྱད་བསྟེན་པའི་རྣམ་ཐར་ལ། །ཡང་ཡང་
བལྟ་ཞིང་ཞེ་དམ་འཆའ་བ་གནད། །འཇིག་རྟེན་བསམ་རྒྱ་བསྐྱེད་པའི་ཕོ་རྒོད་
དང་། །ཀླད་མེད་འགབ་ཀྱང་མི་ལ་ཆོས་མི་ཡོང་། །བྱ་བྱེད་རེ་དོགས་མནོ་བསམ་མི་
མང་བར། །རང་ཚུགས་བཟུང་ནས་འདུན་མ་ཆོས་ལ་དྲིལ། །ཆེན་པོར་མཐུན་འཇུག་
- 64-

དམན་ལ་གྲོས་འཆད་དང་། །དགྲ་འདུལ་གཉེན་སྐྱོང་སྦྱིན་བདག་ངོ་འཛིན་དང་། །
མོ་སྨན་སྲུང་བ་གཤིན་ཆོག་རིམ་གྲོས་སོགས། །དགེ་སྦྱོར་སད་དུ་འགྲོ་བའི་ལས་རྣམས་
དོར། །སྨྲ་ལ་དགའ་ཞིང་གཉིད་དང་འདུ་འཛིར་དགའ། །འགྲོ་བསྡད་མང་ཞིང་གཡོག་
དང་འདྲིས་ཤེས་མང་། །སྙིང་རུས་ཆུང་ཞིང་དད་དང་བརྩོན་འགྲུས་ཆུང་། །དེ་འདྲའི་
མི་ཡི་དགེ་སྦྱོར་རླུང་གིས་འཁྱེར། །དམན་པའི་ས་བཟུང་ངན་པའི་ཟས་ཟ་ཞིང་། །ཧྲུལ་
བོའི་གོས་གྱོན་དཀོར་གྱིས་མ་སྦགས་པར། །དབེན་པའི་གནས་སུ་གཅིག་པུར་སྒྲུབ་
པ་ལ། །མི་ཚེ་སྐྱེལ་དེ་འདུན་མའི་ཡང་རྩེར་སོམ། །དེང་སང་སྡེ་སྣོད་སྦྱངས་པར་རློམ་
པ་དག །ཆོས་ཀྱི་མུ་གེས་འཆི་བ་མང་མཐོང་བས། །རིགས་པ་སྨྲ་ཁྱོད་ཆོས་དོན་སེམས་
འདོད་པར། །དགའ་ཞིང་ངོ་མཚར་གྱུར་ནས་གཏམ་འདི་སྨྲས། །སངས་རྒྱས་ནས་
བཟུང་རྩ་བའི་བླ་མའི་བར། །ལེགས་བྱོན་སྒྲུབ་བརྒྱུད་བྱིན་རླབས་ཆར་རྒྱུན་གྱིས། །
ཤེས་རྒྱུད་ཐ་རྒོད་ཞིང་ས་གཤིན་པོ་ལ། །ཉམས་རྟོགས་ལོ་འབྲས་སྨིན་པའི་བཀྲ་ཤིས་
ཤོག །ཅེས་པའང་ཆོས་སྨྲ་བ་དྷརྨ་བཛྲ་གྱིས་ཨོར་དུ་སུར་ལམ་རིམ་བློ་སྦྱོང་སོགས་ཟབ་ཁྲིད་རྣམ་གྲངས་
མང་པོ་རྒྱས་པར་བཤད་སྐབས་ཨུར་རད་ནས་དོན་གཉེར་ཆེན་པོས་ཉན་པར་འོང་བ། རབ་འབྱམས་
སྨྲ་བ་བློ་བཟང་བསྟན་འཛིན་གྱིས་སྐྱབས་འཇུག་ཞུ་ཚིག་གི་ཡི་གེ་ཕུལ་བའི་ལན་དུ་ཐོགས་པ་མེད་
པར་སྨྲས་པའོ། །
- 65 -